Volunteers Χ.Α.Ν.Θ

Save the Date: 11η Εθελοντική Αιμοδοσία στην Χ.Α.Ν.Θ. Σάββατο 23 & Κυριακή 24 Νοεμβρίου 2024 ΚΛΕΙΣΤΕ ΤΟ ΡΑΝΤΕΒΟΥ ΣΑΣ
2024-11-23 09:30 - 2024-11-24 13:30 (Europe/Athens) | ΧΑΝΘ Κεντρικό Κτήριο, ΧΑΝΘ- ΠΛΑΤΕΙΑ ΧΑΝΘ, ΘΕΣΣΑΛΟΝΙΚΗ, ΘΕΣΣΑΛΟΝΙΚΗΣ, 54621, Ελλάδα
ΚΛΕΙΣΤΕ ΤΩΡΑ ΤΟ ΡΑΝΤΕΒΟΥ ΣΑΣ ΠΑΤΩΝΤΑΣ ΕΔΩ
Κάθε σταγόνα μετράει και κάθε πράξη καλοσύνης έχει σημασία. Ήρθε η ώρα να σημειώσετε τα ημερολόγιά σας για την επερχόμενη εκδήλωση αιμοδοσίας το Σάββατο 23 και την Κυριακή 24 Νοεμβρίου από 9:30 έως 13:30, που υπόσχεται να έχει σημαντικό αντίκτυπο σε αμέτρητες ζωές. Εδώ είναι όλα όσα πρέπει να γνωρίζετε για αυτόν τον ευγενή σκοπό και πώς μπορείτε να προετοιμαστείτε για να γίνετε ήρωας στη ζωή κάποιου.
Η 11η Εθελοντική Αιμοδοσία είναι αφιερωμένη στους συνανθρώπους μας, που πάσχουν από θαλασσαιμία (μεσογειακή αναιμία).
Γιατί έχει σημασία η αιμοδοσία:
Η αιμοδοσία είναι μια ανιδιοτελής πράξη που έχει τη δύναμη να σώσει ζωές. Από καταστάσεις έκτακτης ανάγκης έως συνεχιζόμενες ιατρικές θεραπείες, η δωρεά αίματος είναι απαραίτητη για διάφορες ιατρικές διαδικασίες και καταστάσεις. Δυστυχώς, η ζήτηση για αίμα συχνά υπερβαίνει τη διαθέσιμη προσφορά, καθιστώντας τις τακτικές αιμοδοσίες ζωτικής σημασίας.
Κάθε δωρεά έχει τη δυνατότητα να σώσει έως και τρεις ζωές, καθιστώντας την μια από τις πιο σημαντικές συνεισφορές που μπορεί κανείς να κάνει στην κοινότητά του. Είτε πρόκειται για άτομα που υποβάλλονται σε χειρουργεία, για ασθενείς με καρκίνο ή για θύματα ατυχημάτων, η δωρεά αίματος χρησιμεύει ως σωσίβιο, προσφέροντας ελπίδα και θεραπεία σε στιγμές ανάγκης.
Δείτε εδώ Τι πρέπει να γνωρίζει ο εθελοντής αιμοδότης και πώς να προετοιμαστείτε για τη δωρεά.
Γιατί να γίνω Εθελοντής Δότης Μυελού των Οστών;
Η απόφασή σας να δώσετε αίμα μπορεί να κάνει τη διαφορά σε κάποιον που έχει ανάγκη. Συμμετέχοντας στην επερχόμενη αιμοδοσία μας, δεν δίνετε απλώς αίμα. δίνεις ελπίδα, θεραπεία και ευκαιρία για ζωή σε αυτούς που το χρειάζονται περισσότερο. Σημειώστε, λοιπόν, τα ημερολόγιά σας, προετοιμαστείτε ανάλογα και ελάτε μαζί μας σε αυτή τη σωτήρια προσπάθεια. Μαζί, μπορούμε να έχουμε θετικό αντίκτυπο και να βοηθήσουμε να διασφαλίσουμε μια σταθερή παροχή αίματος για όσους εξαρτώνται από αυτό. Αποθηκεύστε την ημερομηνία και ας γίνουμε ήρωες μαζί!

Διοργάνωση εκδήλωσης στην πλαζ Αρετσούς και στο παράρτημα της ΧΑΝΘ Καλαμαριάς
2022-06-30 09:30 - 11:30, 2022-06-07 09:30 - 11:30 (Europe/Moscow) | Παράρτημα Χ.Α.Ν.Θ. – Καλαμαριά
Η δράση θα προωθήσει διαφορετικούς τρόπους μετακίνησης (χρήση ποδήλατου, περπάτημα), αλλά και έναν υγιή τρόπο ζωής, στο πλαίσιο της οποίας, η Χ.Α.Ν.Θ. Καλαμαριάς, θα ενισχύσει με δράσεις που έχουν σκοπό την ενημέρωση και την ευαισθητοποίηση των πολιτών σε θέματα εθελοντισμού και περιβαλλοντικής συνείδησης. Μικροί και μεγάλοι, πάρτε τα ποδήλατά σας και ελάτε στο παράρτημα της ΧΑΝΘ στην Καλαμαριά. Εκεί, θα συζητήσουμε για θέματα μετακίνησης, θα εντοπίσουμε το αποτύπωμα που αφήνει ο καθένας μας στο περιβάλλον, ανάλογα με τις καθημερινές του συνήθειες και θα παίξουμε εκπαιδευτικά παιχνίδια. Η εκδήλωση θα καταλήξει στην πλαζ Αρετσούς, όπου θα μετακινηθούμε με ποδήλατα.

Μια αλλιώτικη Κυριακή
2022-06-19 12:00, 2022-05-22 12:00 (Europe/Moscow) | Παράρτημα Χ.Α.Ν.Θ. – Ασβεστοχώρι, Ανδρέα Παπανδρέου 2, Ασβεστοχώρι, 570 10
Πρόταση οικογενειακής εξόρμησης στην Δ.Ε. του Δήμου Πυλαίας Χορτιάτη. Προσκαλούμε μικρούς και μεγάλους με τα ποδήλατά τους στο παράρτημα της ΧΑΝΘ στο Ασβεστοχώρι. Οι συμμετέχοντες θα παρακολουθήσουν μία σύντομη ενημέρωση για θέματα αξίας και διαχείρισης του δάσους κοντά σε πόλεις. Στη συνέχεια η εκπαιδευτική δράση θα γίνει βιωματική: μικροί και μεγάλοι θα συμμετέχουν σε διαδρομή με ποδήλατα στο δάσος, καθώς και σε παιχνίδια τύπου survivor – στίβος περιπέτειας.

ΠΛΑΝΗΤΗΣ ΓΗ (Εξαντλήθηκε)
2022-06-01 11:00 - 13:00, 2022-05-25 11:00 - 13:00 (Europe/Moscow) | ΘΕΑΤΡΟ ΑΥΛΑΙΑ, Τσιμισκή 136, Θεσσαλονίκη, 54621
Παιδική παράσταση με θέμα το περιβάλλον, σε σκηνοθεσία Βαρβάρας Δουμανίδου. Ο άνθρωπος εξαντλεί με γοργούς ρυθμούς τους πόρους της Γης και ο πλανήτης μας εκπέμπει σήμα sos. Έχουμε ακόμα λίγο χρόνο να ευαισθητοποιηθούμε και να αλλάξουμε τρόπο ζωής. Μία θεατρική παράσταση για παιδιά, αλλά και για μεγάλους που νιώθουν ακόμα παιδιά, με δωρεάν είσοδο.

Παιδική παράσταση με θέμα το περιβάλλον, σε σκηνοθεσία Βαρβάρας Δουμανίδου
2022-06-01 11:00 - 13:00 (Europe/Moscow) | ΘΕΑΤΡΟ ΑΥΛΑΙΑ, Τσιμισκή 136, Θεσσαλονίκη, 54621

Μαθαίνω και συζητώ για το Περιβάλλον της πόλης μου - Αναλύω και Βελτιώνω το Περιβάλλον της Γειτονιάς μου
2022-05-12 13:25 - 14:50 (Europe/Moscow) | ΑΡΣΑΚΕΙΟ (ΜΑΘΗΤΕΣ ΛΥΚΕΙΟΥ, ΚΑΘΗΓΗΤΕΣ)
Στο πλαίσιο της συμμετοχής του Σχολείου μας στο εγκεκριμένο από το Υπουργείο Παιδείας και Θρησκευμάτων εκπαιδευτικό πρόγραμμα «Μαθαίνω, συζητώ για το περιβάλλον της πόλης μου» που συντονίζεται από το ΕΣΠΑ 2014-2020, το ΠΕΠ Κεντρικής Μακεδονίας, τη Στρατηγική Βιώσιμη Αστική Ανάπτυξη Θεσσαλονίκης και τη ΧΑΝΘ πραγματοποιήθηκε την Πέμπτη 12 Μαΐου 2022 η τέταρτη δίωρη απολογιστική συνάντηση των 26 μαθητών του τμήματος Γ3 με τον κ. Γεώργιο Γεωργιάδη, Περιβαλλοντολόγο, απόφοιτο του τμήματος Περιβάλλοντος του Πανεπιστήμιου Αιγαίου, κάτοχο Μεταπτυχιακού Διπλώματος Ειδίκευσης με αντικείμενο την Διαχείριση Έργων και Προγραμμάτων Ανάπτυξης και υποψήφιο Διδάκτορα του τμήματος Χωροταξίας και Ανάπτυξης του Α.Π.Θ.
Στην τελευταία συνάντηση του προγράμματος οι μαθητές και οι μαθήτριες είχαν την ευκαιρία να εργαστούν σε ομάδες στον υπαίθριο φυσικό χώρο του σχολείου, γεγονός που τους χαροποίησε ιδιαίτερα. Αρχικά, η συζήτηση επικεντρώθηκε στο φλέγον ζήτημα της κλιματικής αλλαγής, η οποία έχει αρχίζει να επηρεάζει σημαντικά την ποιότητα της ζωής των ανθρώπων. Στη συνέχεια οι μαθητές και οι μαθήτριες εξέθεσαν τις απόψεις τους σχετικά με τις επιπτώσεις της κλιματικής αλλαγής, αναφέροντας ανάμεσα σε αυτές τις πλημμύρες, τις πυρκαγιές, την καταστροφή των καλλιεργειών και την υπερθέρμανση των πόλεων. Τα παιδιά συνειδητοποίησαν πως απαιτείται να δράσουμε άμεσα και συντονισμένα και να λάβουμε κατάλληλα μέτρα για την αντιμετώπιση των συνεπειών της αλλαγής των κλιματικών συνθηκών που επικρατούν στον πλανήτη μας. Έπειτα, τα μέλη των ομάδων εργασίας συνεργάστηκαν αποτελεσματικά και συμπλήρωσαν ένα ερωτηματολόγιο που αφορούσε τις υπηρεσίες που μας παρέχουν τα οικοσυστήματα για την αντιμετώπιση της κλιματικής αλλαγής. Οι προτάσεις των μαθητών διατυπώθηκαν στην ολομέλεια του τμήματος και ανέδειξαν ποικίλα μέσα και πόρους που μπορούμε να εξασφαλίσουμε από τη φύση, για να αντιστρέψουμε τα δυσοίωνα αποτελέσματα της κλιματικής αλλαγής. Τέλος, οι μαθητές αντιλήφθηκαν τη σπουδαιότητα της πρόληψης, την αξία της σωστής ενημέρωσης, της ετοιμότητας και της διαρκούς εγρήγορσης για την επιτυχή αντιμετώπιση των επιπτώσεων της κλιματικής αλλαγής. Στη συνάντηση παρευρέθηκαν οι καθηγήτριες Γεωργία Στεφανίδου (χημικός) και Ελένη Κόντα (φιλόλογος), συντονίστριες του προγράμματος.

Μαθαίνω και συζητώ για το Περιβάλλον της πόλης μου - Αναλύω και Βελτιώνω το Περιβάλλον της Γειτονιάς μου
2022-05-09 13:25 - 14:50 (Europe/Moscow) | ΑΡΣΑΚΕΙΟ (ΜΑΘΗΤΕΣ ΛΥΚΕΙΟΥ, ΚΑΘΗΓΗΤΕΣ)
Ειδικοί Επιστήμονες θα επισκεφτούν σχολεία προκειμένου να αναπτύξουν διάλογο με τους μαθητές γύρω από περιβαλλοντικά προβλήματα. Θα συσταθούν Εθελοντικές Ομάδες Δράσης που θα αναδείξουν προβλήματα του κάθε Δήμου, θα υλοποιήσουν Σχέδια Δράσης και εικαστικά δρώμενα.

Μαθαίνω και συζητώ για το Περιβάλλον της πόλης μου - Αναλύω και Βελτιώνω το Περιβάλλον της Γειτονιάς μου
2022-05-03 00:00 (Europe/Moscow) | ΑΡΣΑΚΕΙΟ (ΜΑΘΗΤΕΣ ΓΥΜΝΑΣΙΟΥ, ΚΑΘΗΓΗΤΕΣ)

Μαθαίνω και συζητώ για το Περιβάλλον της πόλης μου - Αναλύω και Βελτιώνω το Περιβάλλον της Γειτονιάς μου
2022-04-15 00:00 (Europe/Moscow) | ΑΡΣΑΚΕΙΟ (ΜΑΘΗΤΕΣ ΓΥΜΝΑΣΙΟΥ, ΚΑΘΗΓΗΤΕΣ)
Στο πλαίσιο του εγκεκριμένο από το Υπουργείο Παιδείας και Θρησκευμάτων εκπαιδευτικό πρόγραμμα «Μαθαίνω, συζητώ για το περιβάλλον της πόλης μου» που συντονίζεται από το ΕΣΠΑ 2014-2020, το ΠΕΠ Κεντρικής Μακεδονίας, τη Στρατηγική Βιώσιμη Αστική Ανάπτυξη Θεσσαλονίκης και τη ΧΑΝΘ πραγματοποιήθηκε την Παρασκευή 15 Απριλίου 2022 η τρίτη δίωρη ενημερωτική διαδραστική συνάντηση των 26 μαθητών του τμήματος Γ3 με τον κ. Γεώργιο Γεωργιάδη, Περιβαλλοντολόγο, απόφοιτο του τμήματος Περιβάλλοντος του Πανεπιστήμιου Αιγαίου, κάτοχο Μεταπτυχιακού Διπλώματος Ειδίκευσης με αντικείμενο την Διαχείριση Έργων και Προγραμμάτων Ανάπτυξης και υποψήφιο Διδάκτορα του τμήματος Χωροταξίας και Ανάπτυξης του Α.Π.Θ.
Αρχικά, αφού προηγήθηκε μια σύντομη ανασκόπηση των θεμάτων που συζητήθηκαν στις δύο προηγούμενες συναντήσεις, οι μαθητές και οι μαθήτριες συμμετείχαν με έντονο ενδιαφέρον σε έναν καταιγισμό ιδεών και εξέφρασαν τις απόψεις τους σχετικά με τα πράγματα που καταναλώνουμε οι άνθρωποι στις πόλεις όπου ζούμε. Τα παιδιά συνειδητοποίησαν πως στις πόλεις πρωτίστως καταναλώνουμε προϊόντα χωρίς να παράγουμε, καθώς επικρατεί το γραμμικό μοντέλο οικονομίας, το οποίο έρχεται σε αντίθεση με τους στόχους της βιώσιμης ή αειφόρου ανάπτυξης. Στη συνέχεια η συζήτηση επικεντρώθηκε στο πώς θα μπορούσε να περιοριστεί η ολοένα αυξανόμενη κατανάλωση στην πόλη μας. Μέσω της προβολής δύο σύντομων κατατοπιστικών βίντεο αναδείχτηκε η αξία της επαναχρησιμοποίησης των καταναλωτικών προϊόντων και τονίστηκε η ανάγκη της μετάβασης σε ένα νέο οικονομικό μοντέλο ανάπτυξης, αυτό της κυκλικής οικονομίας, το οποίο μειώνει το οικονομικό και περιβαλλοντικό κόστος δίνοντας έμφαση στην ευφυέστερη χρήση των φυσικών πόρων. Τέλος, για να αντιληφθούν καλύτερα οι μαθητές πώς θα μπορούσε να λειτουργήσει η κυκλική οικονομία στην πράξη ανέλαβαν να σχεδιάσουν σε ομάδες και να παρουσιάσουν στην ολομέλεια της τάξης ένα προϊόν ή μια συσκευή που θα στηρίζεται στις αρχές της κυκλικής οικονομίας. Οι παρουσιάσεις των ομάδων επιβεβαίωσαν για άλλη μια φορά την οικολογική συνείδηση των μαθητών και την πρωτοτυπία, τη φρεσκάδα και τη δημιουργικότητα της νεανικής τους ματιάς. Στη συνάντηση παρευρέθηκαν οι καθηγήτριες Γεωργία Στεφανίδου (χημικός) και Ελένη Κόντα (φιλόλογος), συντονίστριες του προγράμματος.

Μαθαίνω και συζητώ για το Περιβάλλον της πόλης μου - Αναλύω και Βελτιώνω το Περιβάλλον της Γειτονιάς μου
2022-04-11 13:25 - 14:50 (Europe/Moscow) | ΑΡΣΑΚΕΙΟ (ΜΑΘΗΤΕΣ ΛΥΚΕΙΟΥ, ΚΑΘΗΓΗΤΕΣ)
Αρχικά, ο κ. Παπανικολάου έκανε μία σύντομη ανασκόπηση των δύο προηγούμενων συναντήσεων, προκειμένου να υπενθυμίσει στα παιδιά τα πεπραγμένα τους. Στη συνέχεια, οι μαθητές και οι μαθήτριες, στις σταθερές ομάδες τους, σκέφτηκαν και συγκέντρωσαν δεκαπέντε πράγματα που καταναλώνουμε μέσα στην πόλη μας. Έτσι, συνειδητοποίησαν ότι στην πόλη μόνο καταναλώνουμε, χωρίς να παράγουμε τίποτα, ακολουθώντας τη γραμμική οικονομία, η οποία είναι πολύ επιβλαβής για το περιβάλλον και τον άνθρωπο. Η διαπίστωση αυτή ενισχύθηκε με την προβολή δύο πολύ ενδιαφερόντων βίντεο, που ανέδειξαν τα πλεονεκτήματα και την αναγκαιότητα της κυκλικής οικονομίας. Τέλος, τα παιδιά ανέλαβαν το έργο να σκεφτούν και να επινοήσουν, πάλι σε ομάδες, μία συσκευή η οποία θα υποστηρίζει την κυκλική οικονομία. Δύο ομάδες παρουσίασαν τις προτάσεις τους και οι παρουσιάσεις θα συνεχιστούν στην επόμενη και τελευταία συνάντηση.

Μαθαίνω και συζητώ για το Περιβάλλον της πόλης μου - Αναλύω και Βελτιώνω το Περιβάλλον της Γειτονιάς μου
2022-03-31 00:00 (Europe/Moscow) | ΑΡΣΑΚΕΙΟ (ΜΑΘΗΤΕΣ ΓΥΜΝΑΣΙΟΥ, ΚΑΘΗΓΗΤΕΣ)
Αρχικά, ο κ. Παπανικολάου έκανε στους μαθητές μία σύντομη ανασκόπηση της πρώτης συνάντησης ώστε να υπάρξει σύνδεση με τη δεύτερη. Στη συνέχεια, έβαλε τα παιδιά στη διαδικασία να καταγράψουν πέντε βασικές ανάγκες που έχουν και συγκέντρωσε τις απαντήσεις τους στον πίνακα. Ακολούθως, χώρισε την πόλη μας, τη Θεσσαλονίκη, σε πέντε τμήματα και οι μαθητές και οι μαθήτριες, στις σταθερές τους ομάδες, απέδωσαν σε ένα χαρτί τι υπάρχει στο καθένα από αυτά. Η εργασία τους επικολλήθηκε στον πίνακα και παρουσιάστηκε από τις ομάδες.

Η Κλιματική Αλλαγή και οι Υπηρεσίες του Οικοσυστήματος στη Θεσσαλονίκη 2
2022-03-26 | ΧΑΝΘ (ΜΑΘΗΤΕΣ ΣΧΟΛΗΣ ΣΤΕΛΕΧΩΝ)
Πραγματοποιήθηκε εκδήλωση με συμμετοχή μαθητών σχολείων από όλη τη Θεσσαλονίκη στο πλαίσιο της εκπαιδευτικής εκδρομής της σχολής στελεχών της ΧΑΝΘ. Η εκδήλωση είχε θέμα την Κυκλική Οικονομία. Συνολικά συμμετείχαν 37 μαθητές (από Γ γυμνασίου ως Β΄ Λυκείου).

Η Κλιματική Αλλαγή και οι Υπηρεσίες του Οικοσυστήματος στη Θεσσαλονίκη
2022-03-26 | ΧΑΝΘ (ΜΑΘΗΤΕΣ ΣΧΟΛΗΣ ΣΤΕΛΕΧΩΝ)
Πραγματοποιήθηκε εκδήλωση με συμμετοχή μαθητών σχολείων από όλη τη Θεσσαλονίκη στο πλαίσιο της εκπαιδευτικής εκδρομής της σχολής στελεχών της ΧΑΝΘ. Η εκδήλωση είχε θέμα την Κλιματική Αλλαγή και τις Υπηρεσίες του Οικοσυστήματος στη Θεσσαλονίκη. Συνολικά συμμετείχαν 39 μαθητές (από Γ γυμνασίου ως Β΄ Λυκείου).

Μαθαίνω και συζητώ για το Περιβάλλον της πόλης μου - Αναλύω και Βελτιώνω το Περιβάλλον της Γειτονιάς μου
2022-03-26 00:00 (Europe/Moscow) | ΧΑΝΘ (ΜΑΘΗΤΕΣ ΣΧΟΛΗΣ ΣΤΕΛΕΧΩΝ)

Οργάνωση δράσης εξωραϊσμού του αστικού τοπίου στους Δήμους Καλαμαριάς και Θεσσαλονίκης με τη συμμετοχή προσφύγων
2022-03-23 13:56 (Europe/Moscow) | ΘΕΣΣΑΛΟΝΙΚΗΣ
Πρόσφυγες και εθελοντές θα συμμετέχουν σε εργασίες φύτευσης σε χώρους κοινής ωφελείας. Η δράση αυτή δεν έχει μόνο οικολογικό χαρακτήρα, αλλά αποτελεί και δράση ένταξης των προσφύγων στην πόλη μας. Η συγκεκριμένη δράση θα επαναληφθεί 2 φορές.

Μαθαίνω και συζητώ για το Περιβάλλον της πόλης μου - Αναλύω και Βελτιώνω το Περιβάλλον της Γειτονιάς μου
2022-03-21 13:25 - 14:50 (Europe/Moscow) | ΑΡΣΑΚΕΙΟ (ΜΑΘΗΤΕΣ ΛΥΚΕΙΟΥ, ΚΑΘΗΓΗΤΕΣ)

Βιώσιμη Αστική Ανάπτυξη στην Θεσσαλονίκη 2
2022-03-18 | ΧΑΝΘ (ΜΑΘΗΤΕΣ ΣΧΟΛΗΣ ΣΤΕΛΕΧΩΝ)
Πραγματοποιήθηκε εκδήλωση στο πλαίσιο έναρξης του γ’ κύκλου της Σχολής Στελεχών της ΧΑΝΘ με θέμα την Βιώσιμη Αστική Ανάπτυξη στην Θεσσαλονίκη και συνολική συμμετοχή 110 ατόμων (μαθητές και εκπαιδευτές)

Βιώσιμη Αστική Ανάπτυξη στην Θεσσαλονίκη
2022-03-18 | ΧΑΝΘ (ΜΑΘΗΤΕΣ ΣΧΟΛΗΣ ΣΤΕΛΕΧΩΝ)

Μαθαίνω και συζητώ για το Περιβάλλον της πόλης μου - Αναλύω και Βελτιώνω το Περιβάλλον της Γειτονιάς μου
2022-03-18 00:00 (Europe/Moscow) | ΧΑΝΘ (ΜΑΘΗΤΕΣ ΣΧΟΛΗΣ ΣΤΕΛΕΧΩΝ)
Πραγματοποιήθηκε εκδήλωση στο πλαίσιο έναρξης του γ’ κύκλου της Στολής Στελεχών της ΧΑΝΘ με θέμα την Βιώσιμη Αστική Ανάπτυξη στην Θεσσαλονίκη και συνολική συμμετοχή 110 ατόμων (μαθητές και εκπαιδευτές)

Μαθαίνω και συζητώ για το Περιβάλλον της πόλης μου - Αναλύω και Βελτιώνω το Περιβάλλον της Γειτονιάς μου
2022-03-03 00:00 (Europe/Moscow) | ΑΡΣΑΚΕΙΟ (ΜΑΘΗΤΕΣ ΓΥΜΝΑΣΙΟΥ, ΚΑΘΗΓΗΤΕΣ)
Ειδικοί Επιστήμονες θα επισκεφτούν σχολεία προκειμένου να αναπτύξουν διάλογο με τους μαθητές γύρω από περιβαλλοντικά προβλήματα. Θα συσταθούν Εθελοντικές Ομάδες Δράσης που θα αναδείξουν προβλήματα του κάθε Δήμου, θα υλοποιήσουν Σχέδια Δράσης και εικαστικά δρώμενα. Πιο συγκεκριμένα, το χρονολόγιο των εκπαιδευτικών συναντήσεων έχει διαμορφωθεί ως εξής:
Οι επιστημονικοί συνεργάτες παρουσίασαν τη δράση «Μαθαίνω, συζητώ για το Περιβάλλον της πόλης μου» και τους στόχους της. Στη συνέχεια, ο κ. Γεωργιάδης πραγματοποίησε με τους μαθητές και τις μαθήτριες την πρώτη φάση του προγράμματος. Τα παιδιά, μέσα από έναν καταιγισμό ιδεών, δήλωσαν τι σημαίνει για αυτά το σπίτι τους και στη συνέχεια η πόλη τους. Ακολούθως, χωρίστηκαν σε ομάδες και οραματίστηκαν πώς θα είναι η πόλη μας, η Θεσσαλονίκη, στο μέλλον, 50 χρόνια αργότερα. Οι ιδέες τους ήταν αρκετά πρωτοποριακές και αφορούσαν διάφορους τομείς, όπως τις συγκοινωνίες, τις κατοικίες, το περιβάλλον, τις υποδομές και το ανθρώπινο δυναμικό.

Μαθαίνω και συζητώ για το Περιβάλλον της πόλης μου - Αναλύω και Βελτιώνω το Περιβάλλον της Γειτονιάς μου
2022-02-28 00:00 (Europe/Moscow) | ΑΡΣΑΚΕΙΟ (ΜΑΘΗΤΕΣ ΛΥΚΕΙΟΥ, ΚΑΘΗΓΗΤΕΣ)
Οι επιστημονικοί συνεργάτες παρουσίασαν τη δράση «Μαθαίνω, συζητώ για το Περιβάλλον της πόλης μου» και τους στόχους της. Στη συνέχεια, ο κ. Γεωργιάδης πραγματοποίησε με τους μαθητές και τις μαθήτριες την πρώτη φάση του προγράμματος. Τα παιδιά, μέσα από έναν καταιγισμό ιδεών, δήλωσαν τι σημαίνει για αυτά το σπίτι τους και στη συνέχεια η πόλη τους. Ακολούθως, χωρίστηκαν σε ομάδες και οραματίστηκαν πώς θα είναι η πόλη μας, η Θεσσαλονίκη, στο μέλλον, 50 χρόνια αργότερα. Οι ιδέες τους ήταν αρκετά πρωτοποριακές και αφορούσαν διάφορους τομείς, όπως τις συγκοινωνίες, τις κατοικίες, το περιβάλλον, τις υποδομές και το ανθρώπινο δυναμικό.

1η ημερίδα ενημέρωσης προσωπικού ΧΑΝΘ, με θέμα «Ανακύκλωση και μείωση ενεργειακού αποτυπώματος στο χώρο εργασίας»
2021-10-07 | ΘΕΣΣΑΛΟΝΙΚΗΣ
Στις 7-10-2021, στη ΧΑΝΘ, πραγματοποιήθηκε η 1η ημερίδα ενημέρωσης προσωπικού, σε θέματα «ανακύκλωσης και μείωσης ενεργειακού αποτυπώματος στο χώρο εργασίας», στο πλαίσιο του έργου: «Δράσεις για την ενίσχυση της οικολογικής συνείδησης και του εθελοντισμού στο αστικό περιβάλλον», ενταγμένη στο Ε.Π. «Κεντρική Μακεδονία», με άξονα προτεραιότητας : ΑΞ06 «Προστασία του περιβάλλοντος και προώθηση της αποδοτικότητας των πόρων», το οποίο συγχρηματοδοτείται από το Ευρωπαϊκό Ταμείο Περιφερειακής Ανάπτυξης.
Ο συντονιστής του έργου κ. Γεωργιάδης Γιώργος και ο επιστημονικός συνεργάτης κ. Δριστάς Κωνσταντίνος, παρουσίασαν αναλυτικά τις σημάνσεις στις συσκευασίες που χρησιμοποιούμε καθημερινά, είτε στο χώρο εργασίας είτε στο σπίτι και μας ενημέρωσαν για τα υλικά και τον τρόπο ανακύκλωσης. Η ημερίδα ήταν βιωματική, καθώς οι εισηγητές έφεραν συσκευασίες από υλικά και όλοι μαζί εντοπίσαμε τις ειδικές σημάνσεις, τη σημασία τους και τον τρόπο ανακύκλωσης του κάθε υλικού. Επίσης, με τη βοήθεια ενός ειδικού λογισμικού καταλάβαμε τη σημασία του ενεργειακού αποτυπώματος, αλλά και τις συνέπειές του στον πλανήτη. Στο τέλος ακολούθησε μία εποικοδομητική συζήτηση γύρω από τις συνήθειές μας στη διαχείριση των απορριμμάτων, ανακυκλώσιμων και μη. Σκοπός ήταν η ενημέρωση και τελικά η αλλαγή στάσης και συνηθειών, για την καλλιέργεια και περαιτέρω ενίσχυση της περιβαλλοντικής συνείδησης και την κατανόηση των περιβαλλοντικών ζητημάτων.
Μπορείτε να δείτε την παρουσίαση εδώ.

ΕΝΑΡΚΤΗΡΙΑ ΕΚΔΗΛΩΣΗ ΕΣΠΑ-ΣΒΑΑ
2021-10-05 | ΘΕΣΣΑΛΟΝΙΚΗΣ
Σήμερα 5-10-2021, στη ΧΑΝΘ, πραγματοποιήθηκε η εναρκτήρια εκδήλωση του έργου: «Δράσεις για την ενίσχυση της οικολογικής συνείδησης και του εθελοντισμού στο αστικό περιβάλλον», ενταγμένη στο Ε.Π. «Κεντρική Μακεδονία», με άξονα προτεραιότητας : ΑΞ06 «Προστασία του περιβάλλοντος και προώθηση της αποδοτικότητας των πόρων», το οποίο συγχρηματοδοτείται από το Ευρωπαϊκό Ταμείο Περιφερειακής Ανάπτυξης.
Ο συντονιστής του έργου κ. Γεωργιάδης Γιώργος παρουσίασε αναλυτικά τις δράσεις και τον αντίκτυπο των αποτελεσμάτων του έργου για τη στρατηγική βιώσιμη αστική ανάπτυξη. Αντικείμενο του έργου είναι η υλοποίηση δράσεων περιβαλλοντικής εκπαίδευσης και ευαισθητοποίησης για την ενίσχυση της οικολογικής συνείδησης και του εθελοντισμού στο σύνολο των 8 Δήμων του ευρύτερου Πολεοδομικού Συγκροτήματος της Θεσσαλονίκης. Οι σχετικές δράσεις διοργανώνονται από την Χριστιανική Αδελφότητα Νέων Θεσσαλονίκης (ΧΑΝΘ), δίνοντας ιδιαίτερη έμφαση στην κατανόηση και ανάδειξη των προβλημάτων βιωσιμότητας και τη βελτίωση του αστικού περιβάλλοντος στην πόλη. Αυτή θα επιτευχθεί και μέσω καινοτόμων εργαλείων μη τυπικής μάθησης και στη βάση του εθελοντισμού, στοχεύοντας στη συμμετοχή και στην βιωματική εκπαίδευση (π.χ. αφύπνιση περιβαλλοντικής συνείδησης σε παιδιά και ενήλικες με workshops, κόμικς, θεατρικά δρώμενα, δημιουργία πλατφόρμας εθελοντισμού κλπ). Ενδεικτικές δράσεις του έργου περιλαμβάνουν:
-Εκπαιδευτικά σεμινάρια, με στόχο την καλλιέργεια και περαιτέρω ενίσχυση της περιβαλλοντικής συνείδησης και την κατανόηση των περιβαλλοντικών ζητημάτων (συνεργασία με τους 8 Δήμους του πολεοδομικού συγκροτήματος Θεσσαλονίκης και την συμμετοχή μαθητών γυμνασίου και λυκείου)
-Δημιουργία ηλεκτρονικής πλατφόρμας για ενημέρωση και υποστήριξη δράσεων εθελοντισμού για το περιβάλλον.
-Εκδηλώσεις σε θέματα εθελοντισμού και περιβαλλοντικής προστασίας.
-Σχεδιασμό εθελοντικών δράσεων για το περιβάλλον σε τοπικό επίπεδο.
-Δράσεις για ανταλλαγή τεχνογνωσίας και διάχυση καλών πρακτικών.
Στην εκδήλωση μας τίμησαν με την παρουσία τους ο Αντιπεριφερειάρχης Περιβάλλοντος και Ανάπτυξης κ. Γιουτίκας Κωνσταντίνος, ο Δήμαρχος Καλαμαριάς κ. Γιάννης Δαρδαμανέλης, ο Πρόεδρος της ΧΑΝΘ κ. Ιωάννης Σωσσίδης, ο Αντιπρόεδρος της ΧΑΝΘ κ. Μιχάλης Καλφίδης, εκπρόσωποι των εκπαιδευτηρίων Αρσάκειο και Ανατόλια, αλλά και αρκετοί εθελοντές, πρόεδροι και μέλη επιτροπών της ΧΑΝΘ.
Την εκδήλωση κάλυψαν φωτογράφος, cameraman, ενώ υπήρχε catering για τους προσκεκλημένους. Τέλος, σε όλους τους συμμετέχοντες δόθηκαν αναμνηστικά σημειωματάρια και usb, όλα από τον προϋπολογισμό του έργου.
Μπορείτε να δείτε την παρουσίαση εδώ.
